EkBass/fiwiki-20250220-pages-articles huggingface dataset:
Kiharatöyhtönapsija

Kiharatöyhtönapsija (Anairetes parulus) on Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan kiharatöyhtönapsija on noin 11 cm. Selästään, siivistään ja pyrstöstään laji on väriltään harmaa. Pää on musta ja päässä on valkoisia viiruja. Päälaella on ohuiden kaartuvien höyhenien muodostama töyhtö, joka on naaraalla lyhyempi. Linnun kurkku ja rinta ovat valkoiset ja niissä on mustia pystyraitoja. Kiharatöyhtönapsijan vatsa on väritykseltään vaalean keltainen. ==Levinneisyys ja elinympäristö== Kiharatöyhtönapsijan levinneisyysalue ulottuu Andeilla Kolumbian eteläosista Chileen. Lisäksi lajia tavataan Argentiinasta. Linnun elinympäristöä ovat metsien reunamaat ja pensaikot myös puurajan yläpuolella. Andeilla laji elää kosteammissa ympäristöissä kuin Chilen eteläosissa ja Argentiinassa, joissa lajia tavataan erityisesti pensaikkomailta. Kiharatöyhtönapsijan elinympäristöt sijaitsevat yleensä alle 3 500 metrin korkeudella merenpinnasta. ==Elintavat== Kiharatöyhtönapsijat liikkuvat yleensä yksin, pareittain tai pieninä ryhminä. Ravintonaan laji käyttää pääasiassa hyönteisiä, joita se etsii puista tai pyydystää ilmasta. Ravintonsa linnut hankkivat yksinään tai pareittain ja puolustavat ravinnonhankintareviirejään muilta linnuilta hyvin voimakkaasti erityisesti talvella ja syksyllä. Kiharatöyhtönapsijan pesä on kuppimainen ja lintu rakentaa sen pensaikkoon lähelle pientä puroa tai jokea. Naaras munii kahdesta kolmeen kermanväristä munaa. ==Lähteet== Luokka:Tyrannit
Pellavahatikka

Pellavahatikka (Spergula arvensis subsp. maxima) on yksivuotinen pellavapeltojen rikkaruoho. Suomesta alalaji on hävinnyt. == Ulkonäkö ja koko == Pellavahatikka kasvaa tavallisesti 40–70 cm korkeaksi. Kasvi on kalju tai niukkakarvainen ja se ei ole tahmea. Oljenvärisiä varsia on 1–5 kappaletta ja ne ovat paksuudeltaan jopa 3 mm paksuja. Varren nivelvälit ovat 8–15 cm. Vastakkain olevat lehdet ovat puoliliereitä, alta kouruisia, 4–6 cm pitkiä ja yhden millin levyisiä. Kukinto on melko niukkahaarainen. Valkoisen kukan verhiö ja teriö ovat viisilehtisiä. Terälehdet ovat verholehtiä hieman pitempiä. Pellavahatikka kukkii Suomessa heinä-syyskuussa. Kukinnon hedelmäperä on jopa 6 cm pitkä. Kärjestä avautuva kota on pallomainen ja väriltään keltainen. Siipipalteiset siemenet ovat 1,5–2 mm pitkiä, mustahkoja ja tiheään nuijakarvaisia.Retkeilykasvio 1998, s. 115–116. Pellavahatikka on yksi peltohatikan alalajeista. Suomessa tavataan myös kahta muuta sen alalajia: etelänpeltohatikkaa (subsp. arvensis) ja pohjanpeltohatikkaa (subsp. sativa). Nämä ovat pellavahatikkaa pienempiä, väriltään vihreitä ja tahmeavartisia.Retkeilykasvio 1998, s. 116. == Levinneisyys == Pellavahatikka on aikaisemmin ollut Euroopassa yleinen pellavapeltojen rikkakasvi, mutta on pellavanviljelyn vähenemisen myötä monin paikoin suuresti taantunut. Esimerkiksi Pohjoismaista se on lähes hävinnyt kokonaan.Ålands flora 2010, s. 144. Pellavahatikasta on tiedossa joitakin kasvupaikkoja Suomesta, muun muassa Ahvenanmaalta, Varsinais-Suomesta, Vaasasta ja Hailuodosta. Viimeiset havainnot ovat kuitenkin 1900-luvun alkupuolelta.Lampinen, R., Lahti, T. & Heikkinen, M. 2012: Kasviatlas 2011: Pellavahatikan levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 24.7.2012. == Elinympäristö == Pellavahatikka kasvaa rikkakasvina pellavapelloilla. Lajin häviämisen syynä on ollut paitsi pellavan viljelyn väheneminen ja rikkakasvien torjunta, myös puhtaamman siemenviljan käyttö. Pellavahatikka ei Suomen oloissa pysty luontaisesti talvehtimaan, joten sen siemenet säilyivät talven yli vain talvehtimalla siemenviljan seassa sisätiloissa.Uhanalaisten eläinten ja kasvien suojelutoimikunnan mietintö III 1986, s. 12. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uhanalaisten eläinten ja kasvien suojelutoimikunnan mietintö III: Suomen uhanalaiset kasvit. Komiteamietintö 1985:43. Ympäristöministeriö. Valtion painatuskeskus, Helsinki 1986. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2022: Pellavahatikan (Spergula arvensis subsp. maxima) levinneisyys Suomessa. * Suomen Lajitietokeskus: Pellavahatikka – Spergula arvensis subsp. maxima Luokka:Hatikat Luokka:Suomesta hävinneet lajit
Omena (Michigan)

Omena on paikallishallinnoton alue ja väestönlaskennallinen asuinpaikka (CDP) Leelanaun piirikunnassa Michiganissa. Sen korkeus merenpinnasta on 184 metriä. Omenassa on pitänyt kesäasuntoa muun muassa Benjamin Grierson, Yhdysvaltain sisällissodan kenraali. Vuonna 2018 Omenassa pidettiin pormestarinvaalit, joissa 9-vuotias Sweet Tart -kissa valittiin kaupungin uudeksi pormestariksi. == Lähteet == Luokka:Michiganin maantiede
Norbert Wallez

Norbert Wallez (19. lokakuuta 1882 - 24\. syyskuuta 1952) oli belgialainen katolinen pappi ja lehtimies. Hänet muistetaan ystävyyssuhteesta Tintin seikkailuiden luojan Hergén kanssa ja vaikutuksesta hänen tuotantoonsa 1920- ja 1930-lukujen taitteessa. Norbert Wallez syntyi vuonna 1882. Hän valmistui Leuvenin katolisesta yliopistosta. Vuonna 1906 Wallez vihittiin papiksi ja hän kouluttautui opettajaksi. Vuonna 1914 ensimmäisen maailmansodan puhjettua hän värväytyi vapaaehtoisesti Belgian armeijaan. Sodan jälkeen hän jatkoi opettamista Belgian oppilaitoksissa, kuten Monsin kauppakorkeakoulussa. Vuonna 1924 Mechelenin arkkipiispa Désiré-Joseph Mercier määräsi Wallezin konservatiivisen katolisen sanomalehden Le Vingtième Sièclen päätoimittajaksi. Vuonna 1923 ilmestyi Wallezin teos Bélgique et Rhénanie. Quelques directives d'une politique, jossa hän toi ajatuksen Belgian ja Reininmaan katolisen liittovaltion perustamisesta vastavoimaksi protestanttiselle Preussille. Hänen äärikonservatiivinen ideologiansa sai vaikuttimensa Ranskan vastavallankumoukselliselta Action Françaiselta ja sen johtohahmoihin kuuluvalta Charles Maurrasilta. Wallez oli myös Italian fasistidiktaattorin Benito Mussolinin kannattaja. Vuonna 1932 hän tapasi Mussolinin Italiassa ja sai häneltä nimikirjoituksella merkityn muotokuvan. Wallez ripusti Mussolinin muotokuvan roikkumaan seinälle työhuoneessaan Le Vingtième Sièclen toimituksessa. Hän oli myös antikommunisti ja antisemitisti. Vuonna 1927 Hergé eli Georges Remi tuli töihin Le Vingtième Sièclen toimitukseen. Vuonna 1928 Hergé alkoi käsikirjoittaa ja piirtää sarjakuvia Le Vingtième Sièclen sisarjulkaisussa lastenlehti Le Petit Vingtièmessä. Wallez antoi Hergélle ehdotuksen piirtää sarjakuvaa katolisesta lehtimiehestä, joka taistelee pahuutta vastaan hyvyyden puolesta. Vuonna 1929 Le Petit Vingtièmessä esiintyi ensimmäisen kerran lehtimies Tintti Hergén sarjakuvassa Tintti Neuvostojen maassa. Wallezin pyynnöstä Hergé laittoi Tintin seikkailemaan Neuvosto- Venäjällä, Belgian Kongossa ja Yhdysvalloissa. Hergén kolme ensimmäistä Tintin seikkailuiden tarinaa saivat vaikuttimensa poliittiseen satiiriin Wallezin äärikonservatiivistista aatteista, mikä näkyy kommunistisen Neuvosto-Venäjän ja kapitalistisen Yhdysvaltain paheksunnassa sekä Euroopan maiden kolonialismin kannatuksessa. Vuonna 1932 Wallez vihki Hergén ja Germaine Kickensin avioliiton. Kickens oli Wallezin henkilökohtainen sihteeri Le Vingtième Sièclen toimituksessa. Vuonna 1933 Wallez poistui Le Vingtième Sièclen toimituksesta. Vuonna 1940 Saksa miehitti Belgian toisessa maailmansodassa ja Wallezista tuli äärioikeistolaisen Léon Degrellen kannattaja. Sodan jälkeen Wallezia syytettiin yhteistyöstä saksalaisten miehittäjien kanssa vuonna 1947. Hänet tuomittiin neljän vuoden vankeusrangaistukseen ja maksamaan 200 000 frangin sakot. Hän pysyi vankilassa Charleroissa vuoteen 1950 asti. Viimeisinä elinvuotisinaan hän ehti tavata Hergén ja hänen vaimonsa, minkä jälkeen hän kuoli vuonna 1952. Wallez, Norbert Wallez, Norbert Wallez, Norbert
Andreas J. Köstenberger

Andreas J. Köstenberger (s. 2. marraskuuta 1957) on itävaltalais- yhdysvaltalainen Uuden testamentin eksegetiikan professori korkeakoulussa nimeltään Southeastern Baptist Theological Seminary. Hän toimittaa aikakauskirjaa The Journal of the Evangelical Theological Society (JETS) ja on ollut perustamassa organisaatiota nimeltä Biblical Foundations. Köstenbergerillä sai tohtorinarvon Trinity Evangelical Divinity School -korkeakoulusta (TEDS) ja Wienin taloustieteellisestä yliopistosta. Hänen julkaisuihinsa kuuluu Johanneksen evankeliumin kommentaari sarjassa The Baker Exegetical Commentary. == Tutkimus == Köstenberger on julkaissut sekä yleistä Raamatun historiallisuutta arvioivaa tutkimusta että tiettyihin Raamatun kirjoihin kohdistuvia eksegeettisiä kommentaareja. == Johanneksen evankeliumia koskeva tutkimus == Yksi Köstenbergerin tutkimuksen painopistealueista on Johanneksen evankeliumia koskeva tutkimus. Hän on kirjoittanut aiheesta kommentaarin, jossa käytetään monipuolisesti aiheesta julkaistua tutkimusta.Köstenberger, Andreas J. John (Baker Exegetical Commentary), Baker Academic, 2004. ISBN 080102644X == Teokset == * Köstenberger, Andreas J. & David W. Jones. God, Marriage, and Family: Rebuilding the Biblical Foundation. Wheaton, Illinois: Crossway Books, 2004. ISBN 1581345801 * Köstenberger, Andreas J. & Bouchoc, Raymond The Book Study Concordance of the Greek New Testament B&H; Publishing Group, ISBN 0805424571 * Köstenberger, Andreas J. Encountering John: The Gospel in Historical, Literary and Theological Perspective Baker Academic, ISBN 0801026032 * Garland, David ¤ & Klein, William W & Köstenberger Andreas J. Ephesians - Through Philemon Zondervan, ISBN 0310235030 * Köstenberger, Andreas J. John (Baker Exegetical Commentary), Baker Academic, 2004. ISBN 080102644X * Köstenberger, Andreas J. The Missions of Jesus and the Disciples according to the Fourth Gospel : With Implications for the Fourth Gospel's Purpose and the Mission of the Contemporary Church Eerdmans Publishing Company, William B., ISBN 0802842550 * Köstenberger, Andreas J. & Nicole, Roger Quo Vadis Evangelicalism?: Perspectives on the Past, Direction for the FutureCrossway Books, ISBN 1581349688 * Köstenberger, Andreas J. & O'Brien, Peter T. Salvation to the Ends of the Earth: A Biblical Theology of Mission Apollos, ISBN 0830826114 * Köstenberger, Andreas J. Studies on John and Gender: A Decade of Scholarship Peter Lang Pub Inc, ISBN 0820452750 * Köstenberger, Andreas J. et al Whatever Happened to Truth?: Evangelical Perspectives on Truth in Scripture, Culture, Philosophy, and Theology Crossway Books, ISBN 1581347723 (1-58134-772-3) == Aiheesta muualla == * Andreas J. Köstenberger Journal of Evangelical Theological Society. * Biblical Foundations — Köstenberger's presidential blog at the official domain name. * Andreas J. Köstenbergerin saarnoja == Lähteet == Luokka:Yhdysvaltalaiset teologit Luokka:vuonna 1957 syntyneet Luokka:Elävät henkilöt
Viktor Prjažnikov

Viktor Prjažnikov (23. joulukuuta 1933, Elektrostal, Neuvostoliitto – 17. huhtikuuta 2008, Moskova, Venäjä) oli neuvostoliittolainen jääkiekkoilija. Hän pelasi Krylja Sovetovissa Neuvostoliiton pääsarjassa, jossa hän teki 166 maalia 400 ottelussa. Prjažnikov pelasi Neuvostoliiton maajoukkueessa ensimmäisen maaottelunsa Ruotsia vastaan 9. tammikuuta 1955 ja saavutti olympiapronssia talvikisoissa vuonna 1960. Hänet valittiin Neuvostoliiton ja Venäjän jääkiekon kunniagalleriaan vuonna 1991. Luokka:Neuvostoliittolaiset jääkiekkoilijat Luokka:Neuvostoliittolaiset olympiamitalistit Luokka:Vuonna 1933 syntyneet Luokka:Vuonna 2008 kuolleet
Richard Bauckham

Richard John Bauckham (s. 22. syyskuuta 1946) on Uuden testamentin eksegetiikan tutkija, joka toimii nykyään tutkijana Ridley Hallissa, Cambridgessa. == Elämä ja ura == Richard Bauckham (M.A., Ph.D. Cambridge; F.B.A.; F.R.S.E) toimi vuoteen 2007 asti Uuden testamentin eksegetiikan professorina St Andrewsin yliopistossa Skotlannissa. Hän jäi virastaan eläkkeelle voidakseen keskittyä tutkimukseen ja kirjoittamiseen ja toimii tällä hetkellä tutkijana Ridley Hallissa Cambridgessa. Hän syntyi Lontoossa 1946, opiskeli Cambridgen yliopistossa historiaa. Hän opetti teologiaa Leedsin yliopistossa ja Manchesterin yliopistossa (1977-1992). Hän toimi professorina St Andrewsin yliopistossa 1992-2007. == Tutkimusala == Bauckham on julkaissut tutkimuksia Uuden testamentin eksegetiikasta ja varhaisen kristinuskon historiasta. Hänen nykyiset tutkimuskohteensa ovat Jeesus ja evankeliumit, Uuden testamentin kristologia ja Raamatun merkitys ekologialle. == Teokset == * Bauckham, Richard (2008). Jesus and the God of Israel : God Crucified and Other Studies on the New Testament's Christology of Divine Identity. * Bauckham, Richard (2007). The Testimony of the Beloved Disciple : Narrative, History, and Theology in the Gospel of John. * Bauckham, Richard (2006). Jesus and the Eyewitnesses : The Gospels as Eyewitness Testimony. * Bauckham, Richard. James : Wisdom of James, Disciple of Jesus the Sage, New Testament Readings. * Bauckham, Richard. The Book of Acts in Its Palestinian Setting, The Book of Acts in Its First Century Setting V. == Lähteet == == Aiheesta muualla == * Personal website of Richard Bauckham * Richard Bauckham (Theopedia) * Profile at Ridley Hall, Cambridge * Bauckhamin Ilmestyskirja- kommentaarin suomennos (lyhennelmä). Bauckham, Richard Bauckham, Richard Bauckham, Richard
Antti Kuusisto

thumb|right|Antti Kuusisto Antti Kuusisto (s. 22. syyskuuta 1980 Nurmo) on suomalainen pesäpalloilija. Viimeiset kolme kautta hän edusti Koskenkorvan Urheilijoita, ennen uransa lopettamista vuoteen 2018. Hän pelasi monta vuotta myös Vimpelin Vedossa toimien myös seuran kapteenina. Kuusiston kasvattajaseura on Munakan Urheilijat. Kuusisto pelasi urallaan myös Seinäjoen JymyJusseissa, Seinäjoen Maila-Jusseissa ja Nurmon Jymyssä. Peliuransa jälkeen Kuusisto on toiminut Seinäjoen Maila-Jussien naisten superpesisjoukkueen pelinjohtaja-valmentajana. == Saavutukset == === Pelaajana === * 1 SM-kulta: 2010 * 5 SM-hopeaa: 2005, 2011, 2012, 2013, 2014 * 3 SM-pronssia: 2004, 2008, 2009 * 11 Itä–Länsi-ottelua: 2005–2013, 2016–2017 ** Kentän paras: 2008 * Vuoden eteläpohjalainen miespesäpalloilija: 2009 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Suomalaiset pesäpalloilijat Luokka:Koskenkorvan Urheilijoiden pelaajat Luokka:Nurmon Jymyn pelaajat Luokka:Seinäjoen Maila-Jussien pelaajat Luokka:Seinäjoen JymyJussien pelaajat Luokka:Vimpelin Vedon pelaajat Luokka:Vuonna 1980 syntyneet Luokka:Elävät henkilöt
Tengeliö

Tengeliö on kylä Ylitornion kunnassa, Lapin maakunnassa. Se sijaitsee Aavasaksanvaaran etelärinteen juurella. Kylässä sijaitsee esimerkiksi Portimokosken vesivoimalaitos, joka on rakennettu kylän läpi virtaavaan Tengeliönjokeen. Tengeliössä seututie 930 Mellakosken kautta Muurolaan kääntyy oikealle, ja seututie 932 Raanujärvelle jatkuu suoraan. Tengeliöstä pääsee myös Alkkulaan pääosin sorapintaista Kopanmäentietä pitkin. Kylältä lähtee myös pohjoiseen sorapintainen tie, joka kulkee Aittamaan kautta valtatielle 21. ==Kirjallisuutta== *Hasa, Erkki: Tengeliöläiset aikojen saatossa. Pohjan väylä, 2007. ISBN 978-952-5271-65-2. Luokka:Ylitornion kylät
Mellakoski

Mellakoski on kylä Ylitornion kunnassa, Lapin maakunnassa. Se sijaitsee 45 km:n päässä kunnan keskustasta, seututeiden 929 ja 930 risteyksessä. Kylällä sijaitsee Mellakosken koulu, jossa opetetaan luokkia 0-6. == Lähteet == == Aiheesta muualla == * Kylän kotisivu Luokka:Ylitornion kylät
Rachid Soulaimani

Rachid Soulaimani (s. 21. helmikuuta 1982 Oued Zem, Marokko) on marokkolainen jalkapalloilija. Puolustajana pelaava Soulaimani edustaa Marokon pääsarjassa pelaavaa Raja Casablancaa. ==Maajoukkueura== Maajoukkuetasolla Soulaimani on edustanut Marokkoa vuodesta 2010 lähtien. Hän pelasi ensimmäisen maaottelunsa Tansaniaa vastaan 9. lokakuuta 2010 pelatussa vuoden 2012 Afrikan kisojen karsintaottelussa. ==Saavutukset== *Marokon cup: 2005 *Arabian Mestarien liiga: 2006 *Arabian kesäcup: 2007 *Marokon mestaruus: 2009, 2011 ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1982 syntyneet Luokka:Elävät henkilöt
SMS Viribus Unitis

SMS Viribus Unitis oli Itävalta-Unkarin laivaston Tegetthoff-luokan taistelulaiva. Se upposi Italian laivaston sukeltajien iskussa aivan ensimmäisen maailmansodan lopussa marraskuussa 1918. == Valmistus == Tegetthoff-luokan alusten rakentamisen taustalla oli Italian päätös rakentaa laivastolleen ensimmäinen dreadnought-taistelulaiva RN Dante Alighieri.Walter Blasi: Viribus Unitis, SMS 1914-1918-online. International Encyclopedia of the First World War. Viitattu 28.8.2024. Viribus Unitis tilattiin 1908 Triestestä Stabilimento Tecnico Triestinolta, missä köli laskettiin 24. heinäkuuta 1910. Alus laskettiin vesille 20. kesäkuuta 1911 ja otettiin palvelukseen 6. lokakuuta 1912,Greger, René s. 25 muutamaa kuukautta ennen italialaisten Dante Alighieria. Viribus Unitis oli ensimmäinen Välimerellä toiminut dreadnought- alus ja maailman ensimmäisenä palvelukseenotettu taistelulaiva, jossa oli kolmitykkiset tykkitornit. == Palvelus == Viribus Unitis kuljetti 24. kesäkuuta 1914 Itävallan arkkiherttua Frans Ferdinandin ja tämän vaimon Sophien Triestestä Neretvajoen suulle heidän Bosnian-vierailuaan varten ja heidän tultuaan murhatuiksi Sarajevossa ruumiit takaisin Itävaltaan. Ensimmäisen maailmansodan alettua arkkiherttuan murhan seurauksena alus oli 24. elokuuta 1914 alkaen Itävalta-Unkarin laivaston komentajan, suuramiraali Anton Hausin lippulaivana.Greger, René s. 11 Haus kuoli laivalla helmikuussa 1917 sen ollessa ankkuroituna Pulan satamaan.Nordisk familjebok, täydennysosa (1924), s. 300–301 Runeberg.org. Viitattu 28.8.2024. Alus osallistui sodan aikana vain kahteen sotatoimeen: Anconan rannikoiden pommittamiseen Italian liityttyä sotaan Itävalta-Unkaria vastaan vuonna 1915 sekä iskuun ympärysvaltojen laivastojen luomaa Otrantonsalmen merisulkua vastaan vuonna 1918. Aluksesta tuli 31. lokakuuta 1918 vasta perustetun Serbien, kroaattien ja sloveenien kuningaskunnan laivaston (myöhemmin Jugoslavian kuninkaallinen laivasto) lippulaiva, kun keisari Kaarle I luovutti Itävalta-Unkarin laivaston alukset sille. Koska Itävalta-Unkarin laivastossa ei palvellut serbejä ja ainoastaan 3 prosenttia oli sloveeneja, lokakuun 1918 lopulla perustetun Pulan vallankumouskomitean hengissä säilyneiden tšekkien mukaan kroaatit (yli 31 % Itävalta-Unkarin laivaston henkilöstöstä) esittivät aluksen nimen muuttamista Kroatian itsenäisyystaistelijan mukaan Frankopaniksi. Aamutunneilla 1. marraskuuta 1918 kaksi Italian laivaston sukeltajaa tunkeutui Pulan satamaan asettaen räjähdyspanokset aluksen kölin alle. Seuranneessa räjähdyksessä alus upposi vain neljässätoista minuutissa. Jugoslavian laivaston komentaja Janko Vuković kuoli uppoamisessa. == Lähteet == * * === Viitteet === Luokka:Hylyt Luokka:Tegetthoff-luokan taistelulaivat Luokka:Itävaltaunkarilaiset ensimmäisen maailmansodan taistelulaivat Luokka:Stabilimento Tecnico Triestino
Niels Lodberg

Niels Lodberg (s. 14. lokakuuta 1980) on tanskalainen jalkapalloilija, joka pelaa seurassa AC Horsens. == Lähteet == Luokka:Tanskalaiset jalkapalloilijat Luokka:Vuonna 1980 syntyneet Luokka:Elävät henkilöt
Sōmen

Sōmen () on japanilainen hyvin ohut vehnäjauhoista tai vehnä- ja riisijauhojen sekoituksesta valmistettu nuudeli. Sōmen on japanilaisista nuudelityypeistä varhaisin: se tuotiin maahan Nara-kaudella.Pölkki, Miika - Valkama, Heikki: Umami. Japanilainen ruokakulttuuri. ISBN 978-951-851-111-6 Ero sōmenin ja paksumpien vehnänuudeleiden hiyamugin ja udonin välillä on niiden pituus. Sōmenit tarjoillaan yleensä kylminä joko kevyesti maustetun dippikastikkeen tai tsuyun kanssa. Tsuyu on yleensä katsuobushiin pohjautuva kastike, jota voidaan maustaa vihersipulilla, inkiväärillä tai myogalla. Kesällä jäällä jäähdytetyn sōmenin syöminen on yleinen tapa pysyä viileänä. Kuumassa keitossa tarjoiltua sōmenia kutsutaan yleensä "nyumeniksi", ja se syödään talvella, kuten soba ja udon. ==Lähteet== == Aiheesta muualla == Luokka:Japanilaiset nuudelit
Danu

Danu, myös Anu tai Dana, on kelttiläisessä mytologiassa jumalatar ja maaemo. Danua on palvottu kelttien piirissä useilla eri nimillä ja laajalla alueella aina Itä-Euroopasta Irlantiin. Danun hahmoon on myös mahdollisesti omaksuttu useiden varhaisempien kansojen äitijumalattarien piirteitä. Irlannin kelttiläisessä mytologiassa Danu on useiden jumalten, muun muassa Dagdan ja Lughin, äiti. Hän on myös Tuatha Dé Danann -jumalolentojen äitijumala ja johtaja. Nimi Tuatha Dé Danann merkitseekin ”jumalatar Danun kansa”. Hänen vastineensa Walesissa on Dôn. == Katso myös == *Anu (jumalatar) == Lähteet == Luokka:Kelttiläiset jumalat nl:Ana (godin)#Andere namen en conflatie
Carsten Embach

Carsten Embach (s. 12. lokakuuta 1968 Stralsund, DDR) on saksalainen entinen rattikelkkailija. ==Ura== Monien muiden rattikelkkailijoiden tavoin myös Embachilla on vahva yleisurheilutausta. Hänen lajinsa oli pituushyppy, missä hän sijoittui vuoden 1990 halli-EM-kilpailuissa viidenneksi tuloksella 783http://www.maik-richter.de/results/indoor/europe/1990/m90_22.html. Samana vuonna hän hyppäsi Potsdamissa ennätystuloksensa 801http://hem.bredband.net/athletics/atb-m27.htm . Rattikelkkailun pariin Embach siirtyi vuonna 1992 ja kilpaili ensi kertaa olympialaisissa 1994 Lillehammerissa, missä hän saavutti neljän miehen kilpailussa pronssia Wolfgang Hoppen ohjaamassa kelkkajoukkueessa. Vuosina 1995 ja 1997 hän voitti Hoppen joukkueessa neljän miehen kelkassa MM-kultaa ja vuonna 1996 MM- pronssia. Hoppen johtama joukkue jäi kuitenkin ulos 1998 Naganon olympialaisista, minkä johdosta Hoppe lopetti uransa. Vuonna 1999 hän saavutti EM-pronssia Harald Czudajn neljän miehen joukkueessa. Embach siirtyi 2000-luvulle tultaessa André Langen neljän miehen kelkkajoukkueessan ja voitti uransa kolmannen maailmanmestaruuden vuonna 2000 sekä MM-hopeaa vuonna 2001. Langen joukkueessa hän voitti neljän miehen kilpailussa kultaa myös 2002 Salt Lake Cityn olympialaisista sekä seuraavana vuonna maailmanmestaruuden Lake Placidissa. Lopetettuaan aktiiviuransa Embach on toiminut Saksan maajoukkueen valmentajanahttp://www.bsd-portal.de/index.php?id=421 . ==Arvokisamitalit== Olympialaisethttp://sports123.com/bob/mo-4.html *1994 :neljän miehen kelkka: pronssia (W.Hoppe, Hielscher, Hannemann, Embach) *2002 :neljän miehen kelkka: kultaa (Lange, Kühn, Kuske, Embach) Maailmanmestaruuskilpailuthttp://sports123.com/bob/mw-4.html *1995 :neljän miehen kelkka: kultaa (W.Hoppe, Hannemann, Hielscher, Embach) *1996 :neljän miehen kelkka: pronssia (W.Hoppe, Voss, Peter, Embach) *1997 :neljän miehen kelkka: kultaa (W.Hoppe, Rühr, Hannemann, Embach) *2000 :neljän miehen kelkka: kultaa (Lange, R.Hoppe, Behrendt, Embach) *2001 :neljän miehen kelkka: hopeaa (Lange, Behrendt, R.Hoppe, Embach) *2003 :neljän miehen kelkka: kultaa (Lange, R.Hoppe, Kuske, Embach) Euroopanmestaruuskilpailuthttp://sports123.com/bob/me-4.html *1995 :neljän miehen kelkka: kultaa (W.Hoppe, Hannemann, Hielscher, Embach) *1996 :neljän miehen kelkka: hopeaa (W.Hoppe, Hannemann, Hielscher, Embach) *1999 :neljän miehen kelkka: pronssia (Czudaj, Voss, Lehmann, Embach) *2001 :neljän miehen kelkka: pronssia (Lange, Behrendt, R.Hoppe, Embach) *2002 :neljän miehen kelkka: kultaa (Lange, Kühn, Kuske, Embach) *2003 :neljän miehen kelkka: hopeaa (Lange, R.Hoppe, Kühn, Embach) ==Lähteet== *Carsten Embach FIBT:n tietokannassa ===Viitteet=== Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1968 syntyneet Luokka:Elävät henkilöt
Anamorfoosi

Anamorfoosi tarkoittaa vääristynyttä projektiota tai perspektiiviä, jota katsojan pitää katsoa tietystä pisteestä tai erityisvälineillä, jotta kuva näkyisi kuten on tarkoitettu. Kreikankielinen sana tarkoittaa "uudelleen muodostettua". Usein anamorfoosia soveltava kuva on piirretty vinoksi, mutta se näyttää suoralta ja oikealta, kun sitä katsotaan vinosti määrätystä kohdasta, erityisen peilin tai monisärmäisten hiottujen lasien läpi.s. 137,138. ==Katso myös== * Optinen harha * Trompe l’œil ==Lähteet== ==Aiheesta muualla== Luokka:Perspektiivi
Idol 2004

Ruotsin ensimmäinen Idols-kisa alkoi syyskuussa 2004. Kilpailu alkoi koelauluista. Seuraava vaihe oli slutaudition. Slutauditionin jälkeen vuorossa oli Kvalprogram-viikot. Viimeinen vaihe oli Veckofinal, josta selvisi lopullinen voittaja. Idolin ensimmäisen kauden voitti 26. marraskuuta 26-vuotias Daniel Lindström. Daniel on tähän mennessä Ruotsin Idols-historian vanhin voittaja. ==Tuomarit== * Daniel Breitholtz * Peter Swartling * Kishi Tomita * Claes af Geijerstam ==Juontajat== * David Hellenius * Peter Magnusson ==Koelaulut== Koelauluja käytiin kesä-heinäkuussa 2004 Malmössä, Uumajassa, Tukholmassa, Karlstadissa ja Göteborgissa. Koelaulajia oli yhteensä yli 1700. Luokka:Idol (Ruotsi)
Elements of Persuasion

Elements of Persuasion on Dream Theaterin laulajana tunnetun James LaBrien ensimmäinen sooloalbumi. ==Kappaleet== # # # # # # # # # # # # ==Kokoonpano== *James LaBrie – laulu *Matt Guillory – kosketinsoittimet *Mike Mangini – rummut *Marco Sfogli – kitara *Bryan Beller – basso == Arvostelut == * AllMusic: James Labrie - Elements Of Persuasion Viitattu 6.12.2022. * Imperiumi: 8/10Labrie, James Elements Of Persuasion Viitattu 6.12.2022. ==Lähteet== * === Viitteet === ==Aiheesta muualla== *James LaBrien viralliset sivut * Luokka:Vuoden 2005 esikoisalbumit Luokka:James LaBrien albumit
Igor Martínez

__NOTOC__ Igor Martínez Caseras (s. 19. heinäkuuta 1989 Vitoria-Gasteiz, Álavan maakunta, Espanja) on espanjalainen jalkapalloilija. Hän edusti Espanjan korkeimmalla sarjatasolla Primera Divisiónissa bilbaolaista Athleticia ja toisella sarjatasolla muita joukkueita. Hän oli pelipaikaltaan hyökkäävä keskikenttäpelaaja.{{Transfermarkt|60779]] == Seurajoukkueura == Martínez on vitorialaisen Alavésin kasvatti. Hän pelasi seuran edustusjoukkueessa Espanjan toiseksi ja kolmanneksi korkeimmilla sarjatasoilla kolmen kauden ajan vuosina 2007–2010. Toukokuussa 2010 Martínez siirtyi bilbaolaiseen Athleticiin, jonka kanssa hän teki kolmevuotisen sopimuksen. Hänet rekisteröitiin seuran B-joukkueeseen, mutta hän otti osaa edustusjoukkueen harjoituskaudella kesällä 2010. Virallisen debyyttinsä edustusjoukkueessa ja Espanjan korkeimmalla sarjatasolla Primera Divisiónissa hän teki ottelussa Sportingia vastaan 18. syyskuuta 2010. == Maajoukkueura == Martínez kutsuttiin Espanjan alle 21-vuotiaiden maajoukkueeseen lokakuussa 2010. Aikaisemmin hän on kuulunut alle 19-vuotiaiden maajoukkueeseen. == Lähteet == == Aiheesta muualla == * Igor Martínezin esittely Athletic Clubin sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Anish Giri

Anish Giri (s. 28. kesäkuuta 1994) on hollantilainen shakin suurmestari. Hänen isänsä on nepalilainen ja äitinsä venäläinen. Giri saavutti suurmestarin arvon 14 vuoden, seitsemän kuukauden ja kahden päivän ikäisenä. ==Lähteet== ==Aiheesta muualla== * Viralliset kotisivut * * Luokka:Shakin Hollannin- mestarit Luokka:Shakin suurmestarit Luokka:Alankomaalaiset shakinpelaajat Luokka:Vuonna 1994 syntyneet Luokka:Elävät henkilöt
David Blu

David Blu (; s. 18. heinäkuuta 1980 Los Angeles) on yhdysvaltalais- israelilainen koripalloilija, joka edustaa nykyisin Maccabi Tel Avivia. Hänen syntymänimensä oli David Bluthenthal, mutta kesällä 2010 hän vaihtoi nimekseen David Blu. == Ura == Blu pelasi lukiokoripalloa Venicen ja Westchesterin lukioissa. Hän siirtyi vuonna 1998 Etelä-Kalifornian yliopistoon, jota hän edusti neljän kauden ajan. Toisella yliopistokaudellaan Blu teki 13,9 pistettä ottelua kohden, joka oli hänen yliopistouransa paras pistekeskiarvo. Vuonna 2002 Blu siirtyi Maccabi Tel Aviviin kahdeksi kaudeksi. Jälkimmäisellä kaudella hän voitti Euroliigan mestaruuden. Kaudeksi 2004–2005 Blu siirtyi Sacramento Kingsiin, mutta lähti seurasta ennen kauden alkua ja liittyi BK Dynamo Pietariin. Hän pelasi seurassa tammikuuhun 2005 saakka, jonka jälkeen hän siirtyi loppukaudeksi Pallacanestro Trevisoon. Kauden päätyttyä Blu pelasi kauden Virtus Bolognassa ja tämän jälkeen kauden Fortitudo Bolognassa. Kaudeksi 2007–2008 Blu palasi Maccabiin. Hän edusti seuraa vuoden ajan ja siirtyi pian Le Mans Sarthe Basketiin. Blu pelasi seurassa kauden ajan, kunnes palasi Maccabiin. == Lähteet == == Aiheesta muualla == *Euroliigan pelaajaprofiili *Legabasketin pelaajaprofiili *Sports-Reference Luokka:Israelilaiset koripalloilijat Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Dietmar Schauerhammer

Dietmar Schauerhammer (s. 12. elokuuta 1955 Neustadt an der Orla) on saksalainen entinen rattikelkkailija. Aktiiviaikoinaan hän edusti Itä-Saksaa. ==Ura== Ennen rattikelkkailu-uraansa Schauerhammer kilpaili yleisurheilussa moniottelijana. Hän voitti vuosina 1976, 1977, 1979 ja 1980 Itä-Saksan hallimestaruuden viisiottelussaSport-komplett.de: Leichtathletik - DDR - Hallen - Meisterschaften (Fünfkampf-Siebenkampf-Achtkampf - Herren). Kymmenottelussa hän edusti maataan 1978 Prahan EM-kisoissa, missä hän sijoittui neljänneksitoista. Hänen ennätyksensä kymmenottelussa on 8054 pistettä (10,70 - 7.48 - 14.77 - 2.03 - 48,43 - 14,95 - 42.58 - 4.60 - 57.12 - 4.46,2) vuodelta 1980Decathlon 2000: German decathlon all-time list. Hänen seuransa yleisurheilussa oli SC Motor Jena. Rattikelkkailuun Schauerhammer siirtyi 1980-luvun alussa ja voitti Wolfgang Hoppen miehistössä lukuisia arvokisamitaleita, kirkkaimpana kruununa olympiakultaamitalit sekä kahden että neljän miehen kilpailuissa 1984 Sarajevosta. Sittemmin Schauerhammer lopetti uransa ja toimi liikunnanopettajana. ==Arvokisamitalit== *Olympialaisethttp://sports123.com/bob/mo-2.htmlhttp://sports123.com/bob/mo-4.html *1984 :kahden miehen kelkka: kultaa (Hoppe, Schauerhammer) :neljän miehen kelkka: kultaa (Hoppe, Wetzig, Schauerhammer, Kirchner) *1988 :neljän miehen kelkka: hopeaa (Hoppe, Schauerhammer, Musiol, Voge) Maailmanmestaruuskilpailuthttp://sports123.com/bob/mw-2.htmlhttp://sports123.com/bob/mw-4.html *1983 :kahden miehen kelkka: pronssia (Hoppe, Schauerhammer) *1985 :kahden miehen kelkka: kultaa (Hoppe, Schauerhammer) *1986 :kahden miehen kelkka: kultaa (Hoppe, Schauerhammer) *1987 :neljän miehen kelkka: hopeaa (Hoppe, Musiol, Wetzig, Schauerhammer) :kahden miehen kelkka: pronssia (Hoppe, Schauerhammer) Euroopanmestaruuskilpailuthttp://sports123.com/bob/me-2.htmlhttp://sports123.com/bob/me-4.html *1985 :kahden miehen kelkka: hopeaa (Hoppe, Schauerhammer) :neljän miehen kelkka: hopeaa (Hoppe, Wetzig, Voge, Schauerhammer) *1986 :kahden miehen kelkka: kultaa (Hoppe, Schauerhammer) *1987 :kahden miehen kelkka: kultaa (Hoppe, Schauerhammer) :neljän miehen kelkka: kultaa (Hoppe, Schauerhammer, Wetzig, Musiol) ==Lähteet== ===Viitteet=== Luokka:Itäsaksalaiset olympiavoittajat Luokka:Itäsaksalaiset rattikelkkailijat Luokka:Itäsaksalaiset yleisurheilun moniottelijat Luokka:Vuonna 1955 syntyneet Luokka:Elävät henkilöt
Keltarintahuitti

Keltarintahuitti (Hapalocrex flaviventer) on amerikkalainen rantakana. Lajista tunnetaan viisi alalajia, jotka elävät Keski-Amerikassa, Länsi-Intian saaristossa ja Etelä-Amerikan pohjois- ja itäosissa, etelässä Paraguayhin ja Pohjois-Argentiinaan saakka. Pieter Boddaert kuvaili lajin holotyypin Cayennesta vuonna 1783.The Internet Bird Collection == Lähteet == Luokka:Rantakanat
Pampahuitti

Pampahuitti (Porzana spiloptera) on eteläamerikkalainen rantakana. Se elää pienehköllä alueella Etelä-Uruguayssa ja Pohjois-Argentiinassa. Populaation koko on alle 10 000 yksilöä. Henry Durnford kuvaili lajin holotyypin Belgranosta, Buenos Airesista Argentiinasta vuonna 1877.The Internet Bird Collection == Lähteet == Luokka:Huitit Luokka:Uhanalaiset linnut
Henry Durnford

Henry Durnford oli englantilainen lintutieteilijä, joka keräsi lintuja Etelä- Amerikassa 1870-luvulla. Hän tutki Pohjois-Argentiinaa, pääasiassa Tucumánin seutua, mutta myös läheisiä Paraguayn ja Bolivian rajaseutuja. Hän kuoli 11. tai 13. heinäkuuta 1878 Campo Santossa lähellä Saltan kaupunkia Pohjois- Argentiinassa.A List of Birds collected by the late Henry Durnford during his last Expedition to Tucuman and Salta (Ibis 22.) Zoonomen Durnford kuvaili tieteelle uuden rantakanan, pampahuitin (Porzana spiloptera) vuonna 1877.ITIS == Lähteet == Luokka:Brittiläiset ornitologit
Kiinanhuitti

Kiinanhuitti (Zapornia fusca) on eteläaasialainen rantakana. Sen elinympäristö ulottuu Pakistanista, Sri Lankasta ja Intiasta Kiinaan, Japaniin, Indokiinaan, Kaakkois-Aasiaan, Filippiineille ja läntiseen Indonesiaan. Lajista tunnetaan neljä alalajia. Carl von Linné kuvaili lajin holotyypin Filippiineiltä vuonna 1766.The Internet Bird Collection == Lähteet == Luokka:Pikkuhuitit
Podlasian voivodikunta

Podlasian voivodikunta () on yksi Puolan kuudestatoista voivodikunnasta. Se sijaitsee Koillis-Puolassa ja sen pääkaupunki ja samalla suurin kaupunki on Białystok. Voivodikunnan pinta-ala on 20 187 neliökilometriä ja asukasluku oli vuoden 2019 arvion mukaan 1 187 353. Podlasian voivodikunta syntyi Puolan hallintouudistuksessa vuonna 1999 entisistä Białystokin, Łomżan ja Suwałkin voivodikunnista. Se vastaa alueeltaan vuosien 1944–1975 Białystokin voivodikuntaa. Podlasian voivodikunta rajoittuu etelässä Lublinin voivodikuntaan, lännessä Masovian ja Warmia-Masurian voivodikuntiin, pohjoisessa Venäjän Kaliningradin alueeseen koillisessa Liettuaan ja idässä Valko-Venäjään. == Podlasian voivodikunnan kaupunkeja == Taulukossa on lueteltu voivodikunnan 20 suurinta kaupunkia väkiluvun mukaan. Kaupunki Väkiluku (2019) Pinta-ala Białystok 1 297 554 102 km² Suwałki 69 758 65,5 km² Łomża 62 945 32,7 km² Augustów 30 153 80,9 km² Bielsk Podlaski 25 262 27,0 km² Zambrów 22 018 19,0 km² Grajewo 21 900 18,9 km² Hajnówka 20 488 21,3 km² Sokółka 18 063 18,6 km² Łapy 15 541 12,1 km² Siemiatycze 14 391 36,3 km² Wasilków 11 622 28,3 km² Kolno 10 199 25,1 km² Mońki 9 984 25,1 km² Wysokie Mazowieckie 9 341 15,2 km² Czarna Białostocka 9 279 14,3 km² Choroszcz 5 908 16,8 km² Dąbrowa Białostocka 5 502 22,6 km² Sejny 5 260 4,49 km² 24px Ciechanowiec 4 613 19,5 km² == Lähteet == == Aiheesta muualla == *
Harald Czudaj

Harald Czudaj (s. 14. helmikuuta 1963 Wemsdorf, DDR) on saksalainen entinen rattikelkkailija, olympiavoittaja ja Stasin agentti. Hän edusti uransa aikana Itä-Saksaa ja myöhemmin Saksan liittotasavaltaa. ==Ura== Czudaj aloitti uransa SG Dynamo Zinnwald -seurassa. Ensimmäiset arvokisamitalinsa hän saavutti vuoden 1990 MM-kilpailuista St. Mortizista, kun hän saavutti miehistön kapteenina hopeaa sekä kahden että neljän miehen kilpailuista. Seuraavana vuonna Altenbergin MM-kisoista hän saavutti pronssia neljän miehen kilpailussa. Vuonna 1992 Czudajn johtama nelikko (Tino Bonk, Axel Jang, Alexander Szelig) voitti Euroopan mestaruuden. Samana vuonna Czudaj myönsi toimineensa Itä-Saksan salaisen poliisin Stasin ilmiantajana salanimellä "Ralf Richter"Welt Online: Mielkes Rächer unbestraft 22.3.2000 ja lähettäneensä ainakin kymmenen raporttia seuratoveriensa tekemisistä vuosina 1988–1990. Czudaj pyysi tekemisiään anteeksi ja hänen annettiin kilpailla Albertvillen olympialaisissa.NY Times: ALBERTVILLE: NOTEBOOK; Germany Won't Ban Sledder Who Informed Hänen johtamansa nelikko sijoittui kuudenneksi. Czudajn uran kirkkain kruunu olivat 1994 Lillehammerin olympialaiset, missä hän neljän miehen kelkan pilottina voitti olympiakultaa yhdessä Karsten Brannaschin, Olaf Hampelin ja Alexander Szeligin kanssa. Vuonna 1995 sama nelikko saavutti EM-pronssia. Samana vuonna hän saavutti pilottina neljän miehen kelkkailussa myös MM- pronssia. Czudaj voitti vielä neljän miehen kelkkailussa uransa toisen Euroopan mestaruuden vuonna 1998 sekä EM-pronssia vuonna 1999. Czudaj lopetti aktiiviuransa vuonna 2001 ja on sittemmin toiminut valmentajana. Vuonna 2006 Torinon olympialaisissa hän valmensi Alankomaiden maajoukkuettaOmroep Brabant: Kitty Van Haperen remster van Jurg. ==Arvokisamitalit== *Olympialaisethttp://sports123.com/bob/mo-4.html *1994 :neljän miehen kelkka: kultaa (Czudaj, Brannasch, Hampel, Szelig) Maailmanmestaruuskilpailuthttp://sports123.com/bob/mw-4.html *1990 :kahden miehen kelkka: hopeaa (Czudaj, Jang) :neljän miehen kelkka: hopeaa (Czudaj, Bonk, Szelig, Jang) *1991 :neljän miehen kelkka: pronssia (Czudaj, Bonk, Jang, Szelig) *1995 :neljän miehen kelkka: pronssia (Czudaj, Voss, Lehmann, Szelig) Euroopanmestaruuskilpailuthttp://sports123.com/bob/me-4.html *1992 :neljän miehen kelkka: kultaa (Czudaj, Bonk, Jang, Szelig) *1995 :neljän miehen kelkka: pronssia (Czudaj, Brannasch, Szelig, Lehmann) *1998 :neljän miehen kelkka: kultaa (Czudaj, Voss, Görmer, Szelig) *1999 :neljän miehen kelkka: kultaa (Czudaj, Voss, Lehmann, Embach) ==Lähteet== *Sports Reference: Harald Czudaj ===Viitteet=== Luokka:Itäsaksalaiset rattikelkkailijat Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1963 syntyneet Luokka:Elävät henkilöt
Manglerudhallen

Manglerudhallen on Norjassa Oslon kaupungissa sijaitseva jäähalli, jonka katsojakapasiteetti on 2 000. Halli avattiin vuonna 1979. Maan pääsarjassa GET-ligaenissa pelaava jääkiekkojoukkue Manglerud Star Ishockey pelaa kotiottelunsa Manglerudhallenissa. Halli sijaitsee Oslon kaupunginosa Manglerudissa. == Lähteet == == Aiheesta muualla == * Virallinen kotisivu Luokka:Norjan jäähallit Luokka:Oslon urheilu Luokka:Oslon rakennukset ja rakennelmat
Kosraenhuitti

Kosraenhuitti (Zapornia monasa) oli Mikronesian liittovaltioon kuuluvan Kosraen saaren kotoperäinen rantakana. Lajista tunnetaan vain kaksi näytettä, jotka Heinrich von Kittlitz keräsi Kosraesta 1827–1828. Niitä säilytetään Venäjän Tiedeakatemiassa Pietarissa. Laji kuoli sukupuuttoon luultavasti 1830- tai 1840-luvulla lähtetyssaarnaajien ja valaanpyytäjien mukana saapuneiden lintuja saalistaneiden rottien takia. == Lähteet == Luokka:Pikkuhuitit Luokka:Sukupuuttoon kuolleet linnut
Royal Rumble (2004)

Royal Rumble (2004) oli seitsemästoista Royal Rumble showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 25. tammikuuta, 2004 Wachovia Centerissä Philadelphiassa, Pennsylvaniassa. == Taustaa == === Karsinta ottelut === * John Cena ja Chris Benoit voittivat Nunzion, Chuck Palumbon ja Johnny Stambolin Handicap ottelussa SmackDownissa!. Jos Cena tai Benoit eivät olisi voittaneet, kumpikaan ei olisi saanut osallistua Royal Rumbleen. * Tajiri voitti Billy Kidmanin SmackDownissa! * Bradshaw voitti Akion ja Sakadon Triple Threat ottelussa SmackDownissa! * Matt Morgan voitti Orlando Jordanin Velocityssä. * Rikishi voitti Scotty 2 Hottyn SmackDownissa! * A-Train voitti Shannon Mooren Velocityssä * The World's Greatest Tag Team (Shelton Benjamin ja Charlie Haas) voitti The Bashman Brotherit (Danny ja Doug) * Rico voitti Tommy Dreamerin Sunday Night Heatissa * Nunzio voitti Chuck Palumbon ja Johnny Stambolin Triple Threat ottelussa SmackDownissa! == Matsit ja tulokset == # Tulos Stipulaatio Aika Heat Victoria (Steven Richardsin kanssa) voitti Molly Hollyn Yksilö ottelu 04:56 1 Evolution (Ric Flair ja Batista) (c) voitti The Dudley Boyz (Bubba Rayn ja D-Vonin Pöydät ottelu World Tag Team -mestaruudesta 04:23 2 Rey Mysterio (c) voitti Jamie Noblen (Nidian kanssa). Yksilö ottelu WWE Cruiserweight -mestaruudesta 03:12 3 Eddie Guerrero voitti Chavo Guerreron (Chavo Guerrero, Sr.:n kanssa). Yksilö matsi 08:03 4 Brock Lesnar (c) voitti Hardcore Hollyn. Yksilö ottelu WWE -mestaruudesta 06:30 5 Triple H (c) paini Shawn Michaelsin kanssa tupla ulos-laskuun. Last Man Standing ottelu World Heavyweight -mestaruudesta 22:46 6 Chris Benoit voitti viimeisenä eliminoiden The Big Show'n. 2004 Royal Rumble matsi 1:01:30 ===Royal Rumble sisääntulot ja eliminaatiot=== Punainen ██ ja "RAW" tarkoittaa Raw supertähteä, sininen ██. ja "SD!" tarkoittaa SmackDown! supertähteä. Uusi sisääntulo aika oli noin joka 90 sekunti. # Sisääntulo Brändi Järjestys Pudottaja Aika 1 Chris Benoit SD! - VOITTAJA 1:01:30 2 Randy Orton Raw 17 Foley 33:43 3 Mark Henry Raw 3 Benoit 05:14 4 Tajiri SD! 2 Rhyno 03:39 5 Bradshaw SD! 1 Benoit 00:38 6 Rhyno SD! 7 Benoit 14:00 7 Matt Hardy Raw 8 Duprée 14:18 8 Scott Steiner Raw 5 Booker 06:49 9 Matt Morgan SD! 10 Benoit 12:14 10 The Hurricane Raw 4 Morgan 00:19 11 Booker T Raw 12 Orton 09:11 12 Kane Raw 6 Booker 01:30 13 Spike Dudley Raw - Ei koskaan saapunut kehään 00:00 14 Rikishi SD! 11 Orton 03:48 15 René Duprée Raw 9 Rikishi 00:33 16 A-Train SD! 13 Benoit 01:44 17 Shelton Benjamin SD! 14 Orton 00:37 18 Ernest Miller SD! 15 Orton 00:56 19 Kurt Angle SD! 27 Big Show 29:04 20 Rico Raw 16 Orton 01:06 21 Mick Foley Raw 18 Himself 00:43 22 Christian Raw 19 Jericho 07:39 23 Nunzio SD! 22 Goldberg 03:48 24 The Big Show SD! 28 Benoit 22:38 25 Chris Jericho Raw 26 Big Show 14:58 26 Charlie Haas SD! 20 Goldberg 06:53 27 Billy Gunn SD! 21 Goldberg 05:37 28 John Cena SD! 24 Big Show 07:37 29 Rob Van Dam Raw 25 Big Show 06:44 30 Goldberg Raw 23 Angle 02:07 == Royal Rumble kronologia == * Edellinen: Royal Rumble (2003) * Seuraava: Royal Rumble (2005) == Lähteet == * Viralliset sivut 2004
Smash-Tennis

Smash ry on Helsingissä, Espoossa ja Kotkassa toimiva tennis-, sulkapallo-, squash-, padel-, racketlon-, pickleball ja pöytätennisseura, joka edistää sekä harrastus- että kilpailutoimintaa edellä mainittujen lajien parissa. Toiminnan perusstrategiana on olla tehokkaasti toimiva kasvattajaseura pääkaupunkiseudulla ja Kymenlaaksossa. Smashin valmennustoiminta jakautuu kilpa-, juniori- ja aikuisvalmennukseen. Smashin toiminta alkoi vuonna 1978, kun silloisessa Myllypuron Tenniskeskuksessa perustettiin Smash-Tennis ry. Vuoden 2017 alkupuolella Smash-Tennis ry muutti nimensä Smash ry:ksi tavoitteenaan palvella paremmin myös muiden mailapelien kuin tenniksen harrastajia ja valmennettavia. Nykyinen Smash Center Helsingin Myllypurossa (ent. Finland Tennis Club) toimii edelleen seuran pääasiallisena toimintakeskuksena. Smash Centerissä voi pelata ja osallistua valmennukseen tenniksessä, sulkapallossa, padelissa, squashissa, pickleballissa ja pöytätenniksessä. Smash järjestää myös Espoossa Olarin Tennishallissa sekä Kotkan Tennishallissa tennisvalmennusta, -kilpailuja ja -tapahtumia. Parhaiten menestyneitä smashiläisiä vuosien varrella ovat muun muassa tennispelaajat Nanne Dahlman, Kim Tiilikainen, Piia Suomalainen, Katariina Tuohimaa ja Timo sekä Maarit Nieminen. Smashissa oli 6. marraskuuta 2017 jäseniä 2 042, joista aikuisia miehiä oli 703, naisia 537, poikia 463 ja tyttöjä 339. Smash on Suomen suurin mailapeliseura. Seuran puheenjohtajana toimii Sam Nieminen ja toiminnanjohtajana Tapio Totro. Smashin tennisvalmennuksessa ainakin kerran viikossa käy noin 900 pelaajaa. Sulkapallossa on noin 105, padelissa ja pöytätenniksessa muutamia kymmeniä viikoittain harjoittelevaa pelaajaa. Smash järjestää vuosittain yli 30 kilpailua ja tapahtumaa jäsenilleen. Nuori Suomi on myöntänyt Smashille laadukkaasta juniorityöstä Nuori Suomi -sinetin vuonna 1995. ==Lähteet== Luokka:Suomalaiset tennisseurat Luokka:Helsinkiläiset urheiluseurat Luokka:Espoolaiset urheiluseurat Luokka:Kotkalaiset urheiluseurat Luokka:Vuonna 1978 perustetut urheiluseurat
Wanhan partiomiehen unelma

Wanhan partiomiehen unelma on Santeri Ivalon kirjoittama historiallinen romaani, joka kertoo Ruotsin kuningas Kaarle IX:n unelmasta liittää Vienan Karjala valtakuntaansa. Kuningas kokoaakin noin 1 000-miehisen monikansallisen sotajoukon sotaretkeä varten, joka lähetetään matkaan 1610-luvun alussa Oulun linnasta. Kirjan päähenkilö on Hannu Krankka, joka oli taistellut aikaisemmin jo maineikkaan Juho Vesaisen alaisuudessa. Tähän talviseen sotaretkeen hän sai johdettavakseen pohjalaisista kootun hiihtojoukon, jonka vaiheista kirja pääosin kertoo. Luokka:Suomalaiset romaanit Luokka:Vuoden 1917 kirjat Luokka:Historialliset romaanit
Matthias Fahrig

Matthias Fahrig (s. 15. joulukuuta 1985 Wittenberg) on saksalainen telinevoimistelija. Fahrig on voittanut urallaan kaksi MM-pronssia ja kuusi EM-mitalia, joista kaksi kultaista. Ateenan kesäolympialaisissa 2004 Fahrig kuului Saksan joukkueeseen sen sijoittuessa joukkuekilpailussa kahdeksanneksi. ==Aiheesta muualla== *Matthias Fahrig – sports-reference.com *Fahrigin kotisivu Luokka:Saksalaiset telinevoimistelijat Luokka:Vuonna 1985 syntyneet Luokka:Elävät henkilöt
Hietaunikko

Hietaunikko (Papaver argemone) on unikoiden sukuun kuuluva, lähinnä Euroopassa tavattava kukkakasvilaji. Suomessa hietaunikko on harvinainen satunnaistulokas. == Ulkonäkö ja koko == Yksivuotinen hietaunikko kasvaa 20–40 cm korkeaksi. Varsi on ainakin yläosastaan myötäkarvainen. Lehdet ovat pariosaisia ja alimpienkin lehtien liuskat ovat kapeita ja suippoja. Varren kärjessä oleva yksittäinen punainen kukka on noin 4–5 cm leveä. Kukan keskellä on musta piste. Kukan verhiö on kaksilehtinen, mutta verholehdet varisevat varhain. Terälehtiä on neljä kappaletta. Heteitä on paljon. Emiö on monilehtinen ja yhdislehtinen. Hietaunikko kukkii Suomessa kesä-heinäkuussa. Siemenet kypsyvät pitkässä, nuijamaisessa kodassa, joka on matalauurteinen ja karkeasukasinen. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.Retkeilykasvio 1998, s. 92.Den virtuella floran: Spikvallmo (myös levinneisyyskartat) Viitattu 1.2.2012. Muista unikkolajeista hietaunikko muistuttaa lähinnä silkkiunikkoa (P. rhoeas) ja ruisunikkoa (P. dubium). == Levinneisyys == Hietaunikon levinneisyysalue rajoittuu pääasiassa Eurooppaan, jossa sitä tavataan Espanjasta Länsi- Ukrainaan, Puolaan ja Baltiaan saakka. Laji puuttuu Fennoskandian pohjoisosista ja Islannista. Euroopan ulkopuolella lajia kasvaa paikoitellen Pohjois-Afrikassa, Turkissa, Lähi-idässä, Irakissa ja Iranissa. Ihmisen mukana hietaunikko on levinnyt Yhdysvaltoihin. Suomessa hietaunikkoa on tavattu satunnaistulokkaana lähinnä Suomenlahden ja Pohjanlahden satamakaupungeissa sekä muutamassa paikassa sisämaassa.Lampinen, R. & Lahti, T. 2011: Kasviatlas 2010: Hietaunikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 1.2.2012. Ainoastaan Ahvenanmaalla laji saattaa kasvaa vakinaisena viljapelloissa, mutta on sielläkin hyvin harvinainen laji.Ålands flora 2008, s. 110. == Elinympäristö == Hietaunikko kasvaa viljapelloissa, tienvarsilla ja joutomailla. Suomessa sitä tavataan lähinnä satamissa, varsinkin painolastipaikoilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl- Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * * Hietaunikko (Papaver argemone) * ITIS: Papaver argemone * United States Department of Agriculture (USDA): Papaver argemone Luokka:Unikot
Link Centre

Link Centre on vapaa-ajan keskus Swindonissa Englannissa. Keskus sisältää mm. jääkiekkokaukalon, uimahallin, kuntosalin, kiipeilyseinän ja rakennuksen ulkopuolella on jalkapallokenttiä. English Premier Ice Hockey Leaguessa pelaava Swindon Wildcats pelaa kotiottelunsa keskuksen jäällä. Jäähallin katsojakapasiteetti on 1 650. == Lähteet == == Aiheesta muualla == * Virallinen kotisivu Luokka:Englannin urheilupaikat Luokka:Yhdistyneen kuningaskunnan jäähallit Luokka:Wiltshiren rakennukset ja rakennelmat